Süvarihv

pisi|Rõhtsa rihva tüübid: seisev, eend- ja taandrihv. Allikas: Meyers Konversationslexikon, 1885–1890	
Süvarihv, ka lihtsalt rihv on  nõgus (konkaavne) poolringikujulise rennitaolise ristlõikega raidvorm, vastandina kumerale ümarvöödile või mõikale. Tehnilises terminoloogias nimetatakse rihvaks igasugust nõgusat soont. Esineb erinevates profileeringutes, horisontaalliistuna näiteks hoone sokli, karniisi, simsi, talumi, sambabaasi profiilishttp://www.keeleveeb.ee/dict/speciality/art/dict.cgi?word=sv2579. Portaalipalestike profiilides võib rihv olla nii vertikaalne kui ka silluskaart järgivalt kõver.

Ka samba kannelüüre võib käsitleda vertikaalsete rihvadena. Süvarihv, mis paikneb joonia või korintose samba baasis kahe ümarmõika (torus) vahel, kannab nime trochilus.

Rõhtsa rihva puhul eristatakse seisvat rihva (ääred vertikaalselt kohakuti), eendrihva (ülaäär eendub) ja taandrihva (alläär eendub)Eesti arhitektuur: Oskussõnastik. Tallinn: Valgus, 1993. Taandrihv (saksa keeles Anlauf) esineb sageli soklite ja sambabaaside kujunduses. Eendrihv (saksa keeles Ablauf) on iseloomulik simsile ja karniisile.

 Pildid 

 Viited 

Kategooria:Arhitektuursed kaunistused
Kategooria:Ehisliistud